हाथ थामकर सीढ़ियों से उतरने में की मदद, फैंस को खूब पसंद आया मनोज का ये जेस्चर
Gulmohar Movie Special Screening, Video Goes Viral - फैमिली मैन' एक्टर मनोज बाजपेयी इन दिनों अपनी अपकमिंग फिल्म 'गुलमोहर' की वजह से सुर्खियों में हैं। हाल ही में इस फिल्म की स्‍क्रीनिंग रखी गई थी, जिसमें कई सेलेब्स शामिल हुए थे
'फैमिली मैन' एक्टर मनोज बाजपेयी इन दिनों अपनी अपकमिंग फिल्म 'गुलमोहर' की वजह से सुर्खियों में हैं। हाल ही में इस फिल्म की स्क्रीनिंग रखी गई थी, जिसमें कई सेलेब्स शामिल हुए थे। अब इसका एक वीडियो सामने आया है, जिसमें मनोज दिग्‍गज एक्‍ट्रेस और कालोज की मां तनुजा के पैर छूते हुए नजर आ रहे हैं। इसके साथ ही मनोज उनकी सीढ़ियों से उतरने में मदद भी कर रहे हैं।
मनोज के इस जेस्चर को फैंस कर रहे खूब पसंद
इस वीडियो में मनोज बाजपेयी और तनुजा के साथ शर्मिला टैगोर की बेटी सबा अली खान भी नजर आ रही हैं। आपको बता दें सबा फिल्‍म 'गुलमोहर' का हिस्‍सा हैं। अब इस वीडियो को देखने के बाद फैंस मनोज की तारीफ करते रुक नहीं रहे हैं। लोगों का कहना है कि मनोज भारतीय संस्‍कृति का कितना पालन करते हैं। जहां एक यूजर ने लिखा, 'आपके लिए बहुत सारा प्‍यार मनोज सर। आप एक्टर के साथ-साथ एक बहुत अच्छे इंसान भी हैं।' वहीं दूसरे ने लिखा, 'आप बहुत ही विनम्र इंसान हैं और सबका सम्‍मान करते हैं।'
3 मार्च को OTT पर रिलीज होगी गुलमोहर
फिल्म 'गुलमोहर' 3 मार्च को डिज्नी प्लस हॉटस्टार पर रिलीज होने वाली है। इसमें मनोज बाजपेयी के अलावा सिमरन ऋषि बग्गा, अमोल पालेकर और सूरज शर्मा मुख्य भूमिकाओं में नजर आएंगे। फिल्म की कहानी दिल्ली में रहने वाली एक महिला की है, जो अपनी फैमिली के साथ रहती है। इस फिल्म में शर्मिला टैगोर भी अहम रोल में नजर आएंगी।
ये खबर भी पढ़ें...
मनोज बाजपेयी की पत्नी को देख चौंके फैंस:गुलमोहर की स्पेशल स्क्रीनिंग में पहुंची नेहा तो यूजर्स बोले- ये तो शनाया कपूर जैसी दिखती हैं
'फैमिली मैन' एक्टर मनोज बाजपेयी इन दिनों अपनी अपकमिंग फिल्म 'गुलमोहर' की वजह से सुर्खियों में बने हुए हैं। बीती रात फिल्म की फिल्म की स्पेशल स्क्रीनिंग रखी गई, जहां मनोज अपनी पत्नी नेहा के साथ स्पॉट हुए, इसी से जुड़ा एक वीडियो सोशल मीडिया पर सामने आया है, जिसे देखने के बाद लोग नेहा की खूबसूरती पर फिदा हो गए हैं। वहीं, कुछ फैंस ने उन्हें शनाया कपूर बता दिया है।पूरी खबर पढ़ें...